open-index/open-wikipedia-markdown huggingface dataset:
Planet

In **planet** è, tenor l'Uniun Internaziunala d'Astronomia (IAU), in corp celest che va enturn ina staila e che è gronda avunda per avair si'atgna gravitaziun.
Makemake (planet nanin)

**Makemake** (simbol: ), u **(136472) Makemake** è in planet nanin («Zwergplanet») en il sistem solar. Il planet prenda ses num dal dieu creator da la mitologia da l'Insla da Pasca. Fin il 2006 è Makemake vegnì considerà in asteroid en la Tschinta da Kuiper. Makemake è considerà in planet telluric ed è il indeschavel planet dal Sistem Solar. Makemake è il terz pli grond planet nanin.
Kelly Sotherton

**Kelly Jade Sotherton** (naschida ils 13 da november dal 1976) è ina atleta professiunala dal Reginavel Unì specializada en il Heptatlon ed il Pentatlon.

## Medaglias
**Gieus olimpics**
* **Athens 2004** Heptatlon

**Campiunadi Mundial**
* **Osaka 2007** Heptatlon

**Gieus dal Commonwealth**
* **Melbourne 2006** Heptatlon

## Prestaziuns maximalas
***Heptatlon** - 6547 pts

## Auters Projects

## Colliaziuns
* Profile IAAF per Kelly Sotherton
Lingua silesiana

La **lingua silesiana** (silesian: *ślůnsko godka*, *ślůnski*, mintgatant era *pů našymu*) è ina lingua che vegn discurrida en Silesia auta, ina regiun da la Pologna, ma era en la Tschechia e la Germania. L'onn 2011 han var 509'000 persunas declerà ch'ellas discurrian silesian sco emprima lingua, però ins suppona ch'i dat 1'250'000 persunas che discurran silesian.

Il silesian è parentà stretgamain cun la lingua polaca e perquai vegn el considerà da blers linguists sco dialect dal polac.

## Alfabet
I n'exista betg in unic alfabet silesian. Las persunas che discurran silesian èn sa disads da scriver il silesian cun l'alfabet polac. L'onn 2006 è vegnì inventà il nov alfabet silesian che sa basa sin tut las scrittiras silesianas (i dat 10). Quest alfabet vegn duvrà bler en l'Internet sco era en la Vichipedia silesiana.

Per il pli vegn duvrà quatter digrafs: Ch Dz Dź Dž.

## Colliaziuns
* Vichipedia silesiana
Saturn (planet)

**Saturn** (simbol: ) è il sisavel planet dapi il sulegl en il Sistem Solar. Il planet sa numma suenter il dieu roman da l'agricultura e da la racolta Saturn. Saturn è il segund pli grond planet dal sistem solar suenter Jupiter. Saturn è considerà in planet da gas.

## Glinas
*Vesair [[Glinas da Saturn]].*

Saturn ha sessanta glinas da grondezza fitg differenta. Però igl ha otg grondas glinas che èn Titan, Rhea, Iapetus, Hyperion, Mimas, Enceladus, Tethys e Dione.
Deimos (glina)

**Deimos** (en Grec Δείμος; designaziun sistematica: **Mars II**) è la pli pitschna e la pli lunsch davent da la dus glinas da Mars. La glina da numma suenter la personificaziun greca da l'anguscha Deimos.
## Vesair era
* Phobos (glina)
* Glinas da Mars
Glinas da Mars

**[[Mars (planet)|Mars]]** ha dus fitg pitschens satelit natirals che èn Phobos e Deimos

## Detagls Orbitals
Phobos (glina)

**Phobos** (en Grec Φόβος; designaziun sistematica: **Mars I**) è la pli gronda e la pli damanaivel da la dus glinas da Mars. La glina da numma suenter il dieu grec da la tema Phobos.
## Vesair era
* Deimos (glina)
* Glinas da Mars
Deimos

Il pled **phobos** ha differentas muntadas: 
* La pli pitschna glina Deimos dal planet dal Sistem Solar Mars
* la personificaziun greca da l'anguscha Deimos
Claustra da Wettingen

La **Claustra da Wettingen** è ina claustra cisterziensa anteriura a Wettingen en il chantun Argovia. La claustra è vegnida fundada l'onn 1227. Ella porta il num da *Maris Stella*. La baselgia è vegnida transfurmada l'onn 1682 en il stil baroc.

## Colliaziuns
Claustra da Muri

La **Claustra da Muri** è ina claustra benedictina anteriura a Muri en il chantun Argovia. La claustra è vegnida fundada l'onn 1027. 

## Colliaziuns
Trogen

**Trogen** è ina vischnanca politica en il district anteriur Mittelland dal chantun Appenzell Dadora en Svizra. Ella è la sedia da las autoritads giudizialas e dals organs da polizia dad Appenzell Dadora.
Oeschinensee

Il **lai da Oeschinen** *([[Lingua tudestga|tudestg]]: Oeschinensee)* è in lai da la Svizra (chantun Berna). 

La surfatscha dal lai è 1.5 km² gronda.

Il flum principal è l' Öschibach.

## Glista da las citads e dals lieus enturn il lai da Oeschinen
*Kandersteg
Amsterdam

**Amsterdam** è la chapitala dals Pajais Bass e la pli gronda citad dal pajais.  L'onn 2017 dumbrava la citad 851'573 abitants.


Amsterdam-3140-Magna Plaza-2008-gje.jpg|Magna Plaza
Amsterdam-3328-Herengracht-2008-gje.jpg|Herengracht
Amsterdam-3416-Keizersgracht-2008-gje.jpg|Keizersgracht
Amsterdam-3488-Prinsengracht-Hausboot-2008-gje.jpg|Prinsengracht
Leidsegr.jpg|Leidsegracht
Amsterdam-3390-Nieuwmarkt-Zuiderkerktoren-2008-gje.jpg|Zuiderkerk
Amsterdam-3418-Rijksmuseum-2008-gje.jpg|Rijksmuseum
Amsterdam-620-Beguinenhof-2011-gje.jpg|Beguinenhof
Amsterdam-432-SAIL2010-2010-gje.jpg|SAIL
Amsterdam-516-Oudezijds Achterburgwal-2010-gje.jpg|Oudezijds Achterburgwal
Claustra da Hermetschwil

La **Claustra da Hermetschwil** è ina claustra benedictina a Hermetschwil en il chantun Argovia. La claustra è vegnida fundada a l'onn 1200. 

## Colliaziuns
Baselgia refurmada da l'Argovia

La **Baselgia refurmada da l'Argovia** (tudestg: *Reformierte Kirche Aargau*) è la baselgia da la refurmaziun en il chantun Argovia. Ella dumbra 75 cumins-baselgia e 189'050 commembers (31.12.2006).

Il cussegl da baselgia è l’autoritad executiva da la sinoda ed uschia da la baselgia chantunala. President è Christoph Weber-Berg.

## Colliaziuns
* Baselgia evangelica refurmada da la Argovia (tudestg)
Ronco

Il pled **Ronco** ha differentas muntadas: 
* La vischnanca politica svizra da Ronco sopra Ascona
* La fracziun e vitg da Porto Ronco en la vischnanca politica svizra da Ronco sopra Ascona
* La fracziun e vitg da Ronco (Bedretto) en la vischnanca politica svizra da Bedretto
Baselgia evangelica refurmada dal Grischun

La **baselgia evangelica refuormada dal Grischun** es la baselgia chantunala dal Grischun. Ella es part da la Federaziun da las baselgias evangelicas da la Svizra. Ella cumpiglia a tuots abitants i’l Grischun chi sun commembers d’üna corporaziun evangelica sül territori dal chantun da la naschentscha davent respectivmaing daspö lur battaisem e chi nun ha declerà lur sortida da la baselgia. 

## Istorgia
La baselgia deriva dal temp da la refuorma. Las ideas da Martin Luther e da Huldrych Zwingli as derasaivan eir in Grischun chattand ad aderents numerus. 
Daspö 1537 exista la renomnada sinoda grischuna, illa quala tuots ravarendas dal chantun sun integrats. In cuntrari a tuottas sinodas protestantas ulteriuras sül muond inter nu piglian part ingüns laics.
La recepziun tras la sinoda es la cundiziun per pudair avair ün pöst pastoral i'l Grischun.

## Organisaziun
Actualmaing (2010) dombra la baselgia var 70'000 commembers in circa 90 corporaziuns evangelicas. L'administraziun da la baselgia ha seis lö a Cuoira illa *Loestrasse*.
Presidenta dal cussagl da baselgia es pel mumaint Lini Sutter, üna giurista da Roveredo.

## Medias
Mincha mais cumpara ün'ediziun da la gazetta "reformiert.", la successura dal organ ecclesiastic da plü bod "Bündner Kirchenbote".

## Colliaziuns
* La pagina d'internet ufficiala da la Baselgia evangelica refuormada dal Grischun
Vedeggio

Il **Vedeggio** è in flum che percurra il chantun svizzer dal Tessin che nasche sin il Monte Camoghè sin in'autezza da 2200 m.s.m. ed che sbucca en il Lago di Lugano a Agno sin in'autezza da 270 m.s.m.
Claustra da Rheinau

La **Claustra da Rheinau** è ina claustra benedictina anteriura a Rheinau en il Chantun Turitg. La claustra è vegnida fundada l'onn 778. 

## Colliaziuns
Glendalough

**Glendalough** è ina claustra anteriura a Irlanda en il district Wicklow.

## Colliaziuns

* http://www.wicklow.com/glendalough
Campocologno

**Campocologno** (lumbard *Cunculugn*) è in lieu da cunfin en il sid da la Val Puschlav en il chantun Grischun en Svizra. Campocologno colliescha Brüsch (Brusio) cun Tiraun (Tirano) en Italia. L'aclaun dumbra be var 100 abitants, dispona però d'ina duana, ina baselgia (onns da construcziun: 1910-1914), in implant electric ed ina staziun. Cun in'autezza sur mar da 553 m è Campocologno il lieu situà il pli bass da la Val Puschlav.

## Colliaziuns
*
Uranus (planet)

**Uranus** (simbol: ) è il settavel planet dapi il sulegl en il Sistem Solar. Il planet sa numma suenter il dieu grec da tschiel Uranus. Uranus è il terz pli grond planet dal sistem solar suenter Jupiter e Saturn. Uranus è considerà in planet da gas.
## Glinas
*Vesair [[Glinas da Uranus]].*

Saturn ha ventgaset glinas da grondezza fitg differenta. Però igl ha tsching grondas glinas che èn Miranda, Ariel, Umbriel, Titania, e Oberon.
Neptun (planet)

**Neptun** (simbol: ) è il otgavel planet dapi il sulegl en il Sistem Solar. Il planet sa numma suenter il dieu roman dal mar Neptun. Neptun è il quart pli grond planet dal sistem solar suenter Jupiter, Saturn e Uranus. Neptun è considerà in planet da gas.
## Glinas
*Vesair [[Glinas da Uranus|Glinas da Neptun]].*

Neptun ha tredesch glinas da grondezza fitg differenta. Però la pli gronda è Triton
Detga dil signur da Schluein

Si el casti da Schluein viveva avon biars onns in um, che regeva sur quels da Schluein. Mintga dumengia cavalcava el cun siu cavagl, vestgius en in bi manti, tras il vitg e mirava che tut seigi en uorden. Ils habitonts havevan grond respect dad el, mo els savevan buc, ch'el era malsauns. El haveva bia da quellas convulsiuns d'agressiun. Sia dunna ei mintgagada scappada en sia combra, cura ch'el haveva puspei inagada in' attaca. Ella temeva che siu um savessi far ad ella enzatgei nausch.
In gi,cura ch'il signur ha puspei inagada giu ina da sias attaccas ei la dunna buc vegnida da scappar ed igl um ha strunglau ella. 
Onns pli tard ei il signur morts da sia malsogna.
Als habitonts da Schluein eis el aunc ditg staus en memoria. Ei ha dau da quels che han detg ch'els hagien viu il signur sin siu cavagl la notg. Tras quei che buc tuts savevan dir da quei, ein els vegni alla declaraziun ch'ei stoppi esser in spért. Daco ch'il signur seigi ussa in spért savevan els era: El ha buca anflau il ruaus, perquei ch'el ha mazzau sia dunna.
Era aunc oz dat ei glieud che vesa en ina clara notg a cavalcar el  datier dil casti.
L' alp morta

Ella cuntrada da Tavau schai in' alp, sin la quala crescha strusch ina jarva; ella vegn numnada l'alp morta. Ferton ch'ei crescha odentuorn jarvas e pastg en abundonza. 
Avon onns habitava sin l'alp  morta ina signuna. In di ei in pauper um vegnius speraso e ha rugau ella per aua. La signuna ha denton schau bassegiar el e ha tarmess naven el. 
Cura ch'il pauper ei curdaus stunclentaus per tiara, ha el scungirau la vendetga dil tschiel sin l'alp alzond ses mauns. E mira, ura per ura ein las jarvas ed il pastg sechentai ed ins vesa aunc oz clar e bein ils cunfins dall'alp morta, nua che la planira secca e smaledida cunfinescha cun las alps fritgeivlas.
Brüsch

**Brüsch** (*Brusio* in talian, *Brüs* in lumbard e tudestg istoric) è ina vischnanca politica svizra en il . Ella appartegna al circul da Brüsch dal district Bernina.

## Geografia
Brüsch sa chatta a 780 m.s.m., en il sid da la Val Puschlav, a 6 km al nord da Tiraun ed a 50 km al sid-est da San Murezzan.  

Da Brüsch appartegnan las fracziuns da *Campascio*, *[[Campocologno]]*, *Cavaione*, *Monte Scala*, *Piazzo*, *Viano* e *Zalende*.

Las vischnancas cunfinantas da Brusio en Bianzone (IT-SO), Chiuro (IT-SO), Grosotto (IT-SO), Poschiavo (Puschlav), Teglio (IT-SO), Tiraun (IT-SO), Velvio (IT-SO) e Villa di Tirano (IT-VA).

## Demografia
### Populaziun
L'onn 2009 muntava il dumber d'abitants da la vischnanca a 1146 persunas La populaziun istorica da Brusio era:

### Linguas
La lingua uffiziala da Brusio è il talian.

## Monuments e lieus d'interest
*La baselgia da San Romerio.

## Vesair era
* Quest artigel en puter

## Funtaunas


## Colliaziuns

*brusio.ch La pagina uffiziala da la vischnanca
* Artigel ''Brusio'' en il Lexicon Istoric Svizzer
Africa

L' **Africa** (grec *Αφρική*) è il continent il pli en il sid da la massa da terra da l'Afro-Eurasia. L'Africa è il segund pli grond dals set continents. 

## Geografia

**Pli lung [[flum]]:** Nil (Egipta, Sudan, Etiopia, Uganda) 6.670 km

**Pli auta [[muntogna]]:** Kilimandscharo (Tansania) 5895 m.s.m. 

## Stadis en l'Africa

### A
*  Africa dal Sid
*  Algeria
*  Angola

### B
*  Benin
*  Botswana
*  Burkina Faso
*  Burundi

### C
*  Camerun
*  Cap Verd
*  Comoras
*  Congo (Brazzaville)
*  Costa d'Ivur

### D
*  Dschibuti

### E
*  Egipta
*  Eritrea
*  Etiopia

### G
*  Gabun
*  Gambia
*  Ghana
*  Guinea
*  Guinea Equatoriala
*  Guinea-Bissau

### K
*  Kenia

### L
*  Lesotho
*  Liberia
*  Libia

### M
*  Madagascar
*  Malawi
*  Mali
*  Maroc
*  Mauretania
*  Mauritius
*  Moçambique

### N
*  Namibia
*  Niger
*  Nigeria

### R
*  Republica Centralafricana
*  Republica Democratica dal Congo
*  Ruanda

### S
*  Sambia
*  São Tomé e Príncipe
*  Senegal
*  Seychellas
*  Sierra Leone
*  Simbabwe
*  Somalia
*  Sudan
*  Sudan dal Sid
*  Swaziland

### T
*  Tansania
*  Togo
*  Tschad
*  Tunesia

### U
*  Uganda

## Colliaziuns
*
Via principala 13

{| border="1" cellpadding="2" cellspacing="0" align="right" style="margin-left:0.5em;"
|colspan="3" style="color:white;background-color:blue; text-align: center;"|**13**
|-
| colspan="3" |
|-
|colspan="3" style="color:#ffffff;background-color:blue; text-align: center;"|**Informaziun**
|-
|colspan="2"|Lunghezza
|317&nbsp;km
|-
|colspan="3" style="color:#ffffff;background-color:blue; text-align: center;"|**Citads**
|-
| colspan="3" |

La **via principala 13** è ina via principala svizra en ils chantuns Schaffusa, Turitg, Turgovia, Son Gagl, Grischun e Tessin. La strada part dal cunfin cun la Germania (Bundesstraße 34) en la vischnanca da Transingen (Schaffusa) e termina en la vischnanca da Brissago (Tessin) e sa transfurma en la Strada Statale 34 en Italia. La via va parallel a l'autostrada A13.
Detga da Val (sursilvan)

Avon bia onns sudeva l’alp Lampertsch davos Zerfreila als  da Val.  Denton ei la pli biala alp dalla val vegnida vendida pil pign prezi da melli ducats als Tessines. In advocat da Bellinzona duei haver scret la brev da vendita, cun indicau exactamein ils cunfins. Ins duei haver scret exactamien che la alp mondi d’ina vart tochen tier in cert crap, nua ch'ina crusch da crap steva e da l’autra vart buca pli lunsch che tochen tiel precipezi. - Da quella brev duei esser vegniu scret dus exemplars che omischduas partidas survegnien in exemplar.

Mo misteriusamein ei igl exemplar dils da Val ius a piarder. Ins sa buca sch’el ei vegnius engulaus ni piars, quei han ils Tessines udiu. Els han midau lur exemplar aschia che l’alp mava dad omischduas varts tuttina lunsch. Aschia han ils da Val pretendiu recliadat, cura ch’ils Tessines levan ir cun lur animals sur l’alp. Ils Tessines han pretendiu che l’alp mondi dad omisduas varts tuttina lunsch, quei stetti ella brev. Sil precipezi steva negina crusch pli ed screts vevan ils da Val era buca pli. Ils process han claramein ils Tessines gudignau. Denton ei il nausch, il qual haveva smenau naven la crusch da crap, daus cuort suenter en ina sfendaglia d’in glatscher. Liung temps ha el stuiu cavalcar sin in cavagl alv, da tutta malaura per la val entuorn e fageva duront la notg tema als pasturs ed al lur animals, tochen ch’el ei vegnius scatschaus sil glatscher da Lenta, nua ch’el sto star per adina.
Lago di Palagnedra

Il **Lai da Palagnedra** (talian *Lago di Palagnedra*) è in lai dal chantun Tessin en la Svizra. Il lai sa chatta en il val dal Centovalli sin il territori da las vischnancas da Borgnone e Intragna. Il lai è in lai da fermada.
Il Caffè

**Il Caffè** (rumantsch: "il café") è il num d'ina gasetta da boulevard da la Svizra taliana. Durant la perioda da l'inviern (settember-zercladur), la gasetta è quotidiana. Durant la perioda da la stad (zercladur-avust), la gesetta è publitgada sulettamain la dumengia e durant il mais d'avust ella na betg publitgada. Il Caffè è ina da las gasettas che vegni cumprada il pli savens en la svizra taliana.  

## Colliaziuns
* La pagina d'internet da "Il Caffè"
Palanzone

Il **Muot Palanzone** (u **Palanzolo**) es üna muntagna taliauna da 1436 meter d'otezza illa Provinza da Com. El as chatta in l'uschè dit "Triangolo Lariano", chi es il territori traunter ils duos rams dal Lej da Com, ed es la seguonda muntagna la pü ota da quista zona (zieva'l Muot San Primo).

Il cuolm da quista muntagna es sper la senda clameda "Dorsale del Triangolo Lariano", chi vo da Brunate a Bellagio süllas crastas dal Triangolo Lariano.

Sül cuolm do que üna pitschna chapella a fuorma da piramida; süsom po que vzair il panorama sü tuot il Lej da Com, la Planüra Padana e las muntagnas d'intuorn.

Suot il cuolm, sülla senda da la "Dorsale", do que la Chamanna Riella (1285 meters d'otezza), gestida da la secziun da Com dal "Club Alpino Italiano" (CAI).
Muot San Primo

Il **Muot San Primo** (Rumantsch Grischun: *Munt San Primo*, talian: *Monte San Primo*) es üna muntagna da las Prealps da la Lombardia da 1682 meters d'otezza, illa Provinza da Com. El es la muntagna la pü ota da l'uschè dit "Triangolo Lariano", chi es il territori traunter ils duos rams dal Lej da Com.

Tuot la muntagna as preschenta scu üna granda crasta cuverta d'erva; sül cuolm do que üna crusch ed ün'ota antenna. Da quist lö po que vzair tuot ils Lejs da Com, Maggiore e da Lugano, ils territoris d'intuorn e'ls Alps.

Illa zona est da la crasta do que l'arivi da l'implaunt da runals, chi ho inizi als peis da la part nord da la muntagna.
Martin Weinek

**Martin Weinek** (Leoben, 11 lügl 1964) es ün actur,  realisatur da film e interprendider da vin austriac. El lavura per televisiun, kino e teater, ma es renumno specialmaing per ch'el faisaiva l'inspectur Fritz Kunz illa seria televisiva *Kommissar Rex*.

## Carriera
### Cumanzamaint
Zieva sia furmaziun traunter 1983 e 1986 tar il professur Peter P. Jost, fet Martin Weinek teater a Vienna daspö 1986. Sia prüma pitschna appariziun in ün film füt in *Nachsaison*, inua ch'el faisaiva la rolla d'ün liftier.

Dal 1987 pigliet el part a la lavur da teater *Der Lechner Edi schaut ins Paradies* da Jura Soyfer (dirigida da Georg Mittendrein) duraunt il "Ruhrfestspiele Recklinghausen", festival chi ho lö illa cited tudas-cha da Recklinghausen. In listess an fet el la rolla dal scuavias i'l film *Müllomania* da Dieter Berner.

Traunter 1988 e 1989 lavuret el tar il "Teater Jura Soyfer" da Vienna ed oter teaters; in quista perioda  fet el eir il directur da lavurs da teater, il directur artistic e'l productur. Als 1989 recitet el illa seria televisiva austriaca *Calavati Joe*. Traunter 1990 e 1991 füt el directur artistic dal "Hernalser Stadttheater" da Vienna.

### ''Kommissar Rex''
Martin Weinek dvantet renumno grazcha a la seria televisiva *Kommissar Rex*, inua ch'el gnit dal 1999 daspö la settevla episoda da la tschinchevla seria. El faisaiva la rolla da l'inspectur Fritz Kunz, chi substituiva l'inspectur Peter Höllerer (interpreto da l'actur Wolf Bachofner).

El restet illa equippa da la seria fin 2004 (deschevla seria), l'ultima chi vaiva lö a Vienna (zieva dvantet il lö Roma). Tuottüna pigliet el part a la prüma episoda da l'ündeschevla seria (2008) ed uossa è'l illa equippa d'actuors da la nouva seria, chi gnaro transmessa dal 2009).

In Svizra vain quista seria transmessa da las televisiuns DRS (in tudas-ch), TSR (in frances) e RTSI (in taliaun).

## Otras activiteds
Martin Weinek ho eir fich gugent il vin e la viticultura: pelvaira daspö 1993 ho'l var trais hectaras da vignas a Hagensdorf (fracziun da la vschinauncha austriaca da Heiligenbrunn), da la quela el s'occupescha insembel cun sia duonna Eva, ella svessa actura.

Als 8 marz 2008 ho'l piglio part a las manifestaziuns da saira dal "Genusse Burgenland 2008".

## Films
* 1989: *Calavati Joe* (seria televisiva)
* 1999-2004: *Kommissar Rex* (seria televisiva)
* 2004: *Silentium*
* 2005: *Grenzverkehr*
* 2006: *Unter weißen Segeln* (episoda *Träume am Horizont*)
* 2007: *Die Rosenheim-Cops* (episodia *Liebe bis zum Ende*)
* 2008: *Rex* (seria televisiva, be la prüma episoda)

## Colliaziuns
* Martin Weinek sün "Internet Movie Database"
* Cuors da la vita sül website da l'ORF (televisiun naziunala austriaca)
* Cuors da la vita sül website da l'"Agentur Nielsen/Bremen"
* Weinek scu viticultur
1436

L'onn **1436** era in onn dal 15avel tschientaner.
## Eveniments en il 1436
### Zercladur
* 8 da zercladur - Fundaziun da la Lia da las Diesch dretgiras.
Malögia

**Malögia** (talian: *Maloggia u Maloia*, tudestg: Maloja) è ina vitg grischuna da 300 abitants en l'Engiadin'Ota che fa part da la vischnanca da Stampa en la Val Bregaglia. L'exclava da Stampa fa 81 km² 

En il passà, Malögia era in alp da Stampa però oz ins vegn in lieu turistic. 

La vitg sa chatta a 1790 m. s. m tranter la riva dal Lai da Segl ed il Pass da Malögia.

## Funtaunas
* Wikipedia taliana e tudestga

## Colliaziuns
*
700 s. Cr.

Enturn 700 s. Cr. entschaivan las singulas linguas romanas a sa distatgar dal latin. Uschia sa separa er la lingua rumantscha dal latin pledà ed entschaiva a sa sviluppar sco atgna lingua.
Quai fa ella in temp parallel cun il talian. Il rumantsch cuntegn en sia fasa tempriva diferents tratgs ch'el parta pli ferm cun il franzos che cun il talian (p. ex. il '-s' dal plural u lil '-s' dala segunda persuna singular dal verb). Enturn ca. 900 s. Cr. pon ins pledar dal rumantsch sco atgna lingua neolatina.

]
Bargunsegner

Il **bargunsegner** (u bargunzegner, en grafia dialectala bargunzeñar) è il dialect rumantsch da Bravuogn (berg. *Brauégn*) e conturn en la Val d’Alvra.

## Derasaziun e caracteristicas
Bravuogn sa chatta en il Grischun Central, al pe dal Pass da l’Alvra che maina vers l’Engiadin’Ota (La Punt). Ses dialect pledà ha ina substanza surmirana cun tratgs fitg caracteristics. En consequenza da la refurmaziun è Bravuogn s’orientà vers l’Engiadin’Ota ed ins ha surprendì il puter sco lingua scritta. 

Il bargunzegner è periclità fermamain, damai che be pli radund 10&nbsp;% da la populaziun en ses territori d’origin inditgeschan il rumantsch sco lingua principala (resp. 26,7&nbsp;% resguardond tuttas dumondas da la dumbraziun dal pievel federala dal 2000).  

La scola vegn manada per tudestg; il rumantsch vegn instruì sco emprima lingua estra. L’onn 2018 han las anteriuras vischnancas da Bravuogn e Filisur fusiunà a la nova vischnanca da Bravuogn Filisur. En il contract da fusiun è vegnì stabilì che la situaziun dal rumantsch a Bravuogn meritia in’attenziun e tgira speziala, er en scola.

## Vocabulari online
Sut il num ‹Bargunseñer interactiv› è online dapi il 2014 in vocabulari che sa deditgescha a las atgnadads specificas dal bargunzegner (www.bargunsenar.ch). En ses pled da bainvegni scriva Linard Nicolay, l’iniziant e realisatur da la pagina: «‹Bargunseñer interactiv› duess esser in forum virtual per tut quels che vivan en vischnanca ed utrò – saja quai per cultivar la lingua materna, per emprender bargunzegner u simplamain par s’avischinar or d’interess cultural ad in dialect unic en la geografia linguistica rumantscha.»

## Prova da text
Ils emprims dus vers da la poesia *Brauégn vîgl* da Gian Gianett Cloetta en grafia dialectala.


:Igls vîgls ans añ lascho éñ’îarta
:ch’angiñ nu po pajer cun or,
:a miancha la pi biala spîarta
:nu’ns sdromma kella or d’igl cor.

:Kè è la lingua da la mamma,
:kè è igl cher sulom patèarn,
:oget dla pi arsèñta brama,
:cun éñ pled z̀ét: igl cor matèarn.


## Annotaziuns


## Litteratura
* Conrad Martin Lutta: *Der Dialekt von Bergün und seine Stellung innerhalb der rätoromanischen Mundarten Graubündens.* (*Beihefte zur Zeitschrift für Romanische Philologie*, nr. 71), Max Niemeyer, Halle (Saale) 1923.
* Z̀on Z̀anett Cloetta, Pol Clo Nicolay (ed.): *Igl pled da Brauégn.* Edizioñ digl Plañ Purcher, 2011.
Lia da las Diesch Dretgiras

La **Lia da las Diesch Dretgiras** (tudestg *Zehngerichtenbund*, talian *Lega delle Dieci Giurisdizioni*) vegi fundà en il 1436, sco la pli giuvna da las trais Lias reticas, era ina allianza da territoris che fa part actualmain dal chantun svizzer dal Grischun.

Suenter che tut ils imperaturs da Toggenburg en il Grischun èn morts han ils subdits fundà ils 8. da zercladur 1436 ina lia. Lieu principal da quella lia era Tavau. Era la Lia da las Diesch Dretgiras era encunter l'expansiun da Habsburg en il Grischun.

## Dretgiras
La lia da las 10 dretgiras è vegnida messa ensemen da siat dretgiras:

* Tavau
* Claustra
* Castels
* Aschera
* Maiavilla
* Belfort
* Schanfigg

## Vesair era
* Stadi da las Trais Lias
* Istorgia dal chantun Grischun

## Colliaziuns
FIBA

La Federaziun internaziunala da ballabasket (FIBA - Fédération Internationale de Basketball amateur) è ina organisaziun internaziunal che coordinescha las federaziuns da ballabasket da l'entir mund. La sedia da la federaziun sa chatta a Genvra. La FIBA organisescha differentas arranschaments da ballabasket, sco per exempel ils campiunadis mundials da ballabasket dals umens sco era da las dunnas. Il president actual da la FIFA è il australian Bob Elphinston ed il secretari general è il svizzer Patrick Baumann.

## Federaziuns continentalas
* FIBA Africa - Africa
* FIBA America - America dal Sid e dal Nord
* FIBA Asia - Asia
* FIBA Europa - Europa
* FIBA Oceania - Oceania

## Links
Pagina d'internet uffiziala da la FIBA
La musca dubiusa

Igna gada é miu bab cun ign camarat da la madema vegliadegna mo beca da las mademas idaias – els èran ong  fetg giuvens – eus a spass ancunter Porclis, da gi. Aluscha a igl cumarat getg agl bab: el sapppi fâ, ca la pli bealla vacca si Raschagliûs vommi a la malura. Igl bab a getg: „Que sas ti beca fâ.“ Alu a tschel getg: „Bien!“ El schagi cu si quella crappadoira én dies. Mo igl bab stoppi amparmetter ad el da beca tuccâ én el, antrocca el lèeavi si sez. Ad igl bab a amparmess qué ad a taneu plaid par vurdâ, scha qué segi la verdad ne bec.
A lu è igl cumarat schascheu en dies, a lu è igna musca vagnida òo da séa bucca ad è sgulada ansì ancunter Raschigliûs. A lu suenter igna urella è la musca sgulada anavos ad è turnada a qué mat puspé en bucca, alla gula, ad igl bab vèeva beca tuccau en el. A lu é qué mat puspé lavau si, suenter ca la musca segi turnada anavos tier el. Quella musca èera séa olma. A l’auter gi è’gl vagneu las noovas ca la ple bealla vacca segi ruglada si Raschigliûs – davos igl Crap da Flem.
Suenter, pi tard, è igl bab stau bèears onns sez si d’alp a cur ch’el vazzèeva igna tala musca dubiusa, a el adign getg: „Deus partgiri meu muvel!“ A sch’ign metta igl muvel én mong da Deus, scha a igl schliet beca pussonza sur el.
Detgas da Trin

## La mustga
Dus buobs mavan ina gada da Trin viers Mulin. Cura ch'els ein vegni a Porclis, leu nua che la aschinumnada "gruaba da kés" secattava gi in a l'auter: "Creis ti che jeu sundel el cass da far ir a smerscher la pli biala vacca si Lavadignas?" - "Na, segir sas ti buca far quei." - "Sche spetga empau e teidla quei che jeu gitgel a ti. Jeu semettel ussa per liung cheu giun plaun ed arvel la bucca. Or da quella vegn ina muostga che sgola si Lavadignas. Ti astgas buca tuccar en mei duront in'ura. Ti stos era spitgar tochen che la muostga tuorna en mia bucca. Has ti capiu?" Ed aschia ei quei succediu. Cura che la muostga ei turnada ella bucca dil mat leva quel si da plaun ed els van vinavon.
L'auter gi han ils purs da Trin survegniu la tresta nova che la pli biala vacca en l'alp seigi ida a smerscha.
Detgas da Siat

## La giuvna dil Grep Casti
Sil Grep Casti, nua ch`ins vesa aunc oz in rudi el pastg, vegnevan ils habitons ensemen per saltar. Aschia era ei era ina sera cura ch`ina bellezia giuvna ei vegnida tier la glieud. La giuvnetta ha dumandau tgi che lessi liberar ella. Immediat ha in giuven detg ch`el lessi liberar ella. La giuvnetta ha declarau ad el ch`el stoppi star l`entira notg en quei rudi ed el astgi entochen l`autra damaun cura ch`ella vegni buca vegnir ora da quel. Sch`el setegni bu vid quei vegn sia famiglia a haver discletg ed ella seigi per adina pigliada.
Il giuven ha fatg sco la giuvna ha detg ed ei staus tut persuls en quei rudi. La notg ha el giu gronda tema perquei ch`el udeva curiosas ramurs. El ei denton staus curaschus e buca ius ora dil rudi. La damaun cura ch`ei ha tuccau da dis ha el tertgau ch`el hagi fatg quei che la giuvnetta vevi detg ed ei vegnius ord il rudi. Cheu ei lezza vegnida a bargend tiel giuven e ha detg ch`el hagi ussa fatg tut empaglia. Sia famiglia vegni ussa a haver discletg ed ella stoppi per adina star leu. 
Sch`ins va aunc oz si tiel rudi vesans ins magari la giuvna vid saltar el rudi.

## La caplutta da Sogn Ambrosi
Igl onn 1617 han ils purs da Siat scargau las vaccas. Cura che las vaccas ein passadas sper Tuf (sissum il vitg da Siat) ein tuttas dadas giun plaun e mortas. Ils purs da Siat han sin quei buca saviu tgei pigliar a mauns. Suenter liungas discussiuns han els decidiu ch`els lessien baghegiar en quei liug nua che las vaccas ein mortas, ina caplutta. Quella caplutta ei dedicada a Sogn Ambrosi ed ei oz aunc la caplutta da morts a Siat.
Detga da Sasolas

## Las uldaunas da Sasolas
Sin las aclas da Sasolas sur Luven, devi dialas che gidavan als purs da far lur lavurs sil funs. Ins atgeva denton buca mulestar ni far nausch cun ellas. Mintga notg da mesanotg fagievan las dialas in sault e mintgin che haveva marveglias ed observava ellas vegneva strufegiaus.
Ina stad haveva in pur in fumegl da Trin. El era in ballezia giuven e tuttas giuvnas havevan plascher dad el. El carteva denton buca la detg dallas uldaunas da Sasolas ed aschia ha el decidiu da observar ellas da mesanotg. Da mesanotg ein ellas propi vegnidas ed han saltau entochen ch'ina diala ha sentiu ch'il giuven observava ellas. Las dialas han decidiu dad ir tier el ed han tratg ora ad el ils calzers, ils caltscheuls e las caultschas. Duront far quei han ellas cantau ina canzun da beffas. Il proxim gi ha il giuven da Trin alura stuiu ir anavos el vitg senza caultschas. Ei era ina dumengia e tuts mavan a baselgia. Ina dunna dil vitg ha viu el ed ha clamaun ch'il giavel seigi el vitg. Sil suenter leva negin pli ir en baselgia. Il plevon ha lu clamau ensemen la glieud, ed era il giuven da Trin cun vestgadira da dumengia, era leu. Aschia ha negin sentiu ch'ei era el e tuts ein i a baselgia.
FIH

La **Federaziun internaziunala da Hockey sin terren** (FIH - Fédération Internationale de Hockey sur Gazon) è ina organisaziun internaziunal che coordinescha las federaziuns da hockey sin terren da l'entir mund. La sedia da la federaziun sa chatta a Losanna. La FIH organisescha differentas arranschaments da hockey sin terren, sco per exempel ils campiunadis mundials da hockey sin terren dals umens sco era da las dunnas. Il president actual da la FIH è il ollandis Els van Breda Vriesman.

## Federaziuns continentalas
* AFHF - Africa
* PAHF - America dal Sid e dal Nord
* ASHF - Asia
* EHF - Europa
* OHF - Oceania

## Links
Pagina d'internet uffiziala da la FIH
Ljudmyla Blonska

**Ljudmyla Blonska** ( ucranais: Людмила Блонська, transliteraziun scientifica: Ljudmyla Blonska; naschida ils 9 da november dal 1977 en Simferopol, Ucraina) è ina atleta professiunala da l'Ucraina specializada en Heptatlon. 

## Medaglias
**Gieus Olimpics**
* **Disqualifitgond** **Beijing 2000** Heptatlon (disqualifitgond per doping)

**Campiunadi mundial**
*  **Osaka 2007** Heptatlon

**Campiunadi mundial en sala**
*  **Moscova 2006** Pentatlon

## Prestaziuns maximalas
**En il liber**
* **Heptathlon** - 6570 pts 
**En sala**
* **Pentatlon** - 4771 pts

## Colliaziuns

* Profile IAAF per Ljudmyla Blonska
FIVB

La **Federaziun internaziunala da Ballarait** (FIVB - Fédération Internationale de Volleyball) è ina organisaziun internaziunala che coordinescha las federaziuns da ballarait e da ballarait da riva da l'entir mund. La sedia da la federaziun sa chatta a Losanna. La FIVB organisescha differentas arranschaments da ballarait, sco per exempel ils campiunadis mundials da ballarait dals umens sco era da las dunnas. Il president actual da la FIVB è il giapunais Wei Jizhong.

## Federaziuns continentalas
*CAVB - Africa
*PAHF - America dal Sid
*NORCECA - America dal Nord
*AVC - Asia ed Oceania
*CEV - Europa

## Links
Pagina d'internet uffiziala da la FIVB
World Athletics

L**'Associaziun internaziunala da las Fedaraziuns Atleticas** (IAAF - International Association of Athletics Federations) è ina organisaziun internaziunala che coordinescha las federaziuns atleticas da l'entir mund. La sedia da la federaziun sa chatta a Monaco. La IAAF organisescha differentas arranschaments atletics, sco per exempel ils campiunadis mundials d'atletica en il liber u ils campiunadis mundials d'atletica en sala. Il president actual da la IAAF è il senegalais Lamine Diack.

## Federaziuns continentalas
* CAA - Africa
* CONSUDATLE - America dal Sid
* NACACAA - America dal Nord
* AAA - Asia
* EAA - Europa
* OAA - Oceania

## Links
Pagina d'internet uffiziala da la World Athletics
Ayer

**Ayer** (en francoprovenzal: *Ayèr*) è ina fracziun da la vischnanca da Anniviers en il chantun Vallais.
Moesa (flum)

La **Moesa** è in flum da 47 km che percurra ils chantuns svizzers dal Grischun Tessin e che nasche damanaivel da la vitg da San Bernardino sin in'autezza da 1600 m. m.s.m. e che sbucca en il Ticino a Bellinzona sin in'autezza da 230 m.s.m.

## Citads e lieus sin la Moesa
* Mesocco
* Roveredo
* Bellinzona


Image:Moesa1.jpg|Moesa 
Image:Moesa2.jpg|Norantola
Image:Moesa Roveredo.jpg|Roveredo GR
Val Mesauc

La **Val Mesauc** (talian: *Val u Valle Mesolcina*, tudestg: *Misox*) è ina val en las muntognas grischunas e dal tessin da pli u main 45 km lunghezza. Il Mesauc vegn percurrì dal flum Moësa. 

## Vesair era
* Moësa (flum)
* Mesocco
* Roveredo

## Colliaziuns
*
Dr. Alban

**Alban Nwapa** (Enugu, 26 avuost 1957) es ün chantadur e produzent da musica da disco nigeriaun naturalizo svedais, meglder cuntschieu cul nom **Dr. Alban**. El ho tschernieu quist pseudonim, per ch'el stüdgiaiva per dvanter ün daintist.

## Carriera
Dr. Alban dvantet renumno dal 1990 tres la publicaziun da sia prüma chanzün *Hello Afrika* ("Allegra Africa") e da sieu prüm album cun listess nom. El and vendet var ün milliun da copias in tuot il muond; eir sias chanzuns zieva gnidas our vettan fich success: *One love* ("Ün'amur", 1992), *It's My Life* ("Ad es mia vita", 1992), *Look Who's Talking Now* ("Guarda chi chi es a parler uossa", 1994), e *Let the Beat Go on* ("Fo continuer il *Beat*", 1994), chi bainbod dvantent chanzuns classicas da la müsica da disco dals Ans Nonaunta.

Zieva üna lungia perioda d'inactivited cumparet Dr. Alban darcho dal 2008, cur cha que gnit our la chanzun *I Love the 90's* ("Eau d'he gugent ils Ans Nonaunta"), chanteda insembel cun Haddaway, ün oter chantadur da musica da disco da quella perioda.

## Sias lavuors
### Albums
* 1990 - *Hello Afrika* 
* 1992 - *One Love* 
* 1993 - *Hello Afrika* (nouva ediziun) 
* 1994 - *Look Who's Talking* 
* 1996 - *Born in Africa* 
* 1997 - *The Very Best of 1990–1997* 
* 1997 - *Believe* 
* 2000 - *Prescription*
* 2008 - *Back to Basics*

### DC singuls
* 1990 - *Hello Afrika* 
* 1990 - *No Coke* 
* 1991 - *U + mi* 
* 1991 - *Stop the Pollution* 
* 1992 - *It's My Life* 
* 1992 - *One Love* 
* 1993 - *Sing Hallelujah!* 
* 1993 - *What Is Love* 
* 1994 - *Look Who's Talking Now* 
* 1994 - *Away from Home* 
* 1994 - *Let the Beat Go On* 
* 1995 - *This Time I'm Free* 
* 1997 - *Mr. Dj* 
* 1999 - *Alla vi* (cun Tomas Brolin, Björn Borg e Mattias Frisk) 
* 2001 - *Because Of You* 
* 2003 - *Work Work* 
* 2008 - *I Love The 90's* (cun Haddaway)

## Colliaziuns
* Website da la ''Dr. Records'', chesa discografica da Dr. Alban
* Website d'informaziuns da Dr. Alban
Sistem solar

Il **sistem solar** è in num dal sistem che sa chatta en la gravitaziun dal sulegl. Il sistem solar è in sistem da planets sco era in sistem (simpel) da stailas. En el sa chatta il sulegl, ils planets ed lur satelits natiras, ils planets nanins sco era auters pitschens objects sco comets, steroids ed meteorids, sco era tut ils tocs da gas e pulvra che sa chattan en la gravitaziun dal sulegl. Era la terra sa chatta en il sistem solar.
Chantun

**Chantun** po sa referir a: 
* Chantun (divisiun administrativa), ina subdivisiun territoriala d'in pajais
* Chantuns da la Svizra, ina subdivisiun da la Svizra
Maraton

Il **Maraton** è la pli lunga da las emprovas da cursa a pe dals Gieus olimpics en Atletica. L' emprova consister en currer ina distanza da 42,195 km. Il Maraton è ina emprova olimpica dapi ils emprims Gieus olimpics en 1896 per ils uomens e dapi 1984 per las dunnas.

## Statistica

### Gugnaders da medaglias dals Gieus olimpics
#### Uomens

#### Dunnas

## Pli gronds maratonists da tut ils temps

## Maratons renumads
* Maraton da Berlin
* Maraton da Boston
* Maraton da Chicago
* Maraton da Londra
* Maraton da New York
### En svizra
* Maraton da Genevra
* Maraton da Losanna
* Maraton da Turitg

## Colliaziuns
Ottmar Hitzfeld

**Ottmar Hitzfeld** è in ex-giugader tudestg da ballape. El è naschì ils 12 da schaner 1949 en la citad da Lörrach en Germania. En l'actualità el è il trenader da la Squadra naziunala svizra da ballape.
Breggia

Il **Breggia** è in flum che percurra il chantun svizzer dal Tessin e la regiun taliana da la Lumbardia. Il flum nasche tranter il Monte Generoso ed il Monte d'Orimento en il Val d'Intelvi sin in'autezza da 1389 m.s.m. e percurra il Valle di Muggio e passa per la citad da Chiasso. Il flum sbucca en il Lago di Como a Cernobbio-Tavernola sin in'autezza da 199 m.s.m.
Rachetta

La **Rachetta** (u **Rachet**) è in urdain da sport che vegn duvrà per il Tennis, il Badminton ed il Squash.

## Vesair era
* Tennis
* Badminton
* Squash

## Colliaziuns
Val da Muggio

La **Val da Muggio** (talian: *Valle di Muggio*) è ina val situada en il Mendrisiotto en il sid dal tessin da pli u main 13 km lunghezza. Il Valle di Muggio vegn percurrì dal flum Breggia. Las vischnancas dal Valle di Muggio èn Muggio, Cabbio, Bruzella, Caneggio, Castel San Pietro, Morbio Superiore e Sagno. La val fa part da la batschida dal Lai da Como. Il Val da Muggio è il val il pli en il sid da la Svizra.

## Galleria

26492907 7cb9170667.jpg|Il Valle di Muggio en direcziun dal Val d'Intelvi en Italia.
Valle di Muggio2.jpg|Scudellate ed in il fund il Pizzo della Croce en il territorri talian.
Valle di Muggio3.jpg|Strada che passa per la dretg dal val, en il fund a la sinestra il Monte Bisbino.
Juf

**Juf** è ina vitg en la vischnanca da Avras en il , Svizra. Cun in'autezza da 2126 meters sin il nivel dal mar, è il vitg cun ina populaziun permanenta il pli aut da la Svizra e da l'Europa (vesair era Trepalle). El ha ina populaziun da 24 habitants partè en 6 famiglias.

## Colliaziuns
Guglielm Tell

**Guglielm** **Tell** füt ün eroe legendari svizzer, vivieu traunter la fin dal 13. e'l 14. tschientiner. Eir scha nu so que, sch'el es vivieu realmaing, è'l considero scu l'eroe naziunel svizzer da nom e da pom.

## La legenda
Naschieu tenor tradiziun a Bürglen, i'l Chantun Uri, inua ch'el eir abitaiva, eira Guglielm Tell ün chatscheder abel ad utiliser il balaister.
Als 18 november 1307 get el ad Altdorf, chapitela dal Chantun. In passand tres la plazza da la vschinauncha, nu saludet el il chapè imperiel, cha'l chastlaun Gessler (funcziunari dals Habsburgs) vaiva fat plazzer süsom ün pêl in mez a la plazza svessa. Chi chi nu'l saludaiva, ris-chaiva la confiscaziun da faculted u eir la mort. Siand cha Guglielmo Tell l'ignoret, gnit el arresto.

Il di zieva gnit el purto in plazza per güstificher sieu cumportamaint; Gessler el propuonet cha, sch'el nu vuless murir, stuvess culpir ün pom sül cho da sieu figl cun üna frizza. Tell reuschit in que, ma ün scuvrit, ch'el vaiva ün'otra frizza aint sieu vstieu: cur cha Gessler dumandet, perche cha vess quella frizza, respondet el, ch'eira per Gessler svess, scha la prouva nu füss reuschida. Alura fut el darchö arresto e purto sün üna barca, per esser transpurto a la praschun da Küssnacht.

Düraunt la navigaziun sül Lej dals Quatter Chantuns füt que ün grand orizi: Tell, eir bun timunier, gnit libero per salver tuots; ma, rivo a la riva dal lej traunter Altdorf e Brunnen, el saglit our da la barca e l'alluntanet cunt un grand cuolp da pè.

Zieva trais dis rivet Tell a Küssnacht per attender Gessler ed as met davous ün bös-ch; apaina gnit el our da la barca, sajettet Tell üna frizza cun sieu balester e mordaget il chastlaun.

Tenor tradiziun als 1. schner 1308 cumanzet la liberaziun dals prüms Chantuns svizzer confederos. Pelvaira gnit il pievel a cugnuschentscha da las acziuns da Guglielm Tell e cumanzet ad assedier ils chastels ed a spedir davent ils chastlauns da lur territori.

Tell vess piglio part eir a la battaglia da Morgarten, düraunt la quêla ils Confederos (Uri, Sviz e Silvania) guadagnent cunter ils Habsburgs dal 1315.

Guglielm Tell murit dal 1357 in salvand ün iffaunt, chi eira crudo aint l'ovel Schächen düraunt ün orizi.

## Litteratura e teater
Il scriptur e poeta tudas-ch Friedrich Schiller füt il prüm a fer dvanter famusa in tuot il muond la legenda da Guglielm Tell, in scrivand ün drama dal 1804.

Da que scrit il cumponist taliaun Gioachino Rossini sia opera *Guglielm Tell* dal 1829.

## Colliaziuns

* Approfundaziun sun Swissinfo
* Gö online davart Guglielm Tell
Dirinella

**Dirinella** è ina vitg che tutga tar la vischnanca politica da Caviano en il circul Gambarogno dal district da Locarno en il chantun Tessin en Svizra. Il vitg sa chatta tranter Caviano ed il cunfin talian a la riva sid dal Lago Maggiore.
Mar Caspica

La **Mar Caspica** (persian دریای خزر/درياي مازندران, aserbeidschanic Xəzər dənizi, russ *Каспийское море*) è ina mar interna da l'Europa dal Ost e da l'Asia dal Vest. Sia surfatscha approximativa è 371'000 km².

Ils pajais che sa chattan sin la riva da la Mar Caspica èn l'Aserbeidschan, l'Iran, il Kasachstan, la Russia ed il Turkmenistan.

Grondas citads sin la riva èn: Baku (2'036'000), Rasht (560'123), Aktau (154'500), Makhachkala (462'412), Türkmenbaşy (51'000) 

## Colliaziuns
*
Mar Cotschna

La **Mar Caspica** (arab: البحر الأحمر *al-Bahr al-ahmar*; ebraic: 'ים סוף *Yam Suf*; Tigrinya: ቀይሕ ባሕሪ *QeyH baHri*)) è ina mar u golf da l'Africa e da l'Asia. Sia surfatscha approximativa è 438,000 km².

Ils pajais che sa chattan sin la riva da la Mar Naira èn l'Egipta, l'Israel, la Jordania, il Sudan, l'Eritrea, l'Arabia Saudita, il Jemen, la Somalia ed il Dschibuti.

Grondas citads sin la riva èn: Assab (74,405), Port Soudan (489, 275), Port Safaga (34 600), Hurghada (60.000), Suez (500,000), Charm el-Cheikh (?), Eilat (50.000), Akaba (95,408), Dahab (1300), Djeddah (3,400,000 cun in'agglomeraziun da 4,500,000), Al Hudaydah (400,000).

## Colliaziuns
*
Mar da l'Ost

La **Mar da l'Ost** (u **Mar Baltica**, dal latin *Mare Balticum*) è ina mar intern da l'Europa dal Nord. Sia surfatscha approximativa è 377,000 km².

Ils pajais che sa chattan sin la riva da la Mar da l'Ost èn il Danemarc, l'Estonia, la Finlanda, la Germania, la Lettonia, la Lituania, la Pologna, la Russia e la Svezia.

Grondas citads sin la riva èn: Son Petersburg (Russia) 4,700,000 (cun in'agglomeraziun da 6,000,000), Stockholm (Svezia) 798,898 (cun in'agglomeraziun da 1,927,128) Copenhagen (Danemarc) 502,204 (cun in'agglomeraziun da 1,823,109), Helsinki (Finlanda) 559,716 (cun in'agglomeraziun da 1,200,000), Gdańsk (Pologna) 462,700 (cun in'agglomeraziun da 1,041,000), Riga (Lettonia) 760,000, Szczecin (Pologna) 413,600, Tallinn (Estonia) 401,774, Kaliningrad (Russia) 400,000, Malmö (Svezia) 259,579, Gdynia (Pologna) 255,600, Kiel (Germania) 250,000, Espoo (Finlanda) 234,400 (fa part da l'agglomeraziun da Helsinki), Lübeck (Germania) 216,100, Rostock (Germania) 212,700, Klaipėda (Lituania) 194,400, Turku (Finlanda) 175,000 ed Oulu (Finland) 130,000.

Ports importants:
* Liepāja (Lettonia) 85,000
* Pori (Finlanda) 76,000
* Kotka (Finlanda) 55,000
* Świnoujście (Pologna) 50,000
* Pärnu (Estonia) 44,568
* Ventspils (Lettonia) 44,000
* Police (Pologna) (34,319)
* Baltiysk (Russia) 20,000
* Maardu (Estonia) 16,570
* Władysławowo (Pologna)15,000
* Mariehamn (Finlanda) 11,000
* Hanko (Finlanda) 10,000
* Mukran (Germania) (terminal da ferry)

## Colliaziuns
*
Lavey-les-Bains

**Lavey-les-Bains** è in vitg che appartegna a la vischnanca da Lavey-Morcles en il chantun Vad en la Svizra. En il vitg sa chattan ins bogns termals. Il numer postal è 1892 ed il numer BFS è 5406002.

## Colliaziuns
* Ils bogns da Lavey
Villars-sur-Ollon

**Villars-sur-Ollon** è in vitg ed ina staziun da ski en la vischnanca politica da Ollon. El è situà en il district Aigle en il chantun Vad (Svizra). Il vitg sa chatta a 1'300 m s.m. e 900 meters sur il Chablais en la val dal Rodan.
Gryonne

La **Gryonne** è in flum da la Svizra, affluent da la riva dretga dal Rodan.
## Geografia
La Gryonne percurra il chantun svizzer dal Vad e las vischnancas politicas da Ollon e Gryon. Il flum nasche en il Signal de Culant sin il massiv dals Diablerets sin in'autezza tranter 1900 e 2600 m.s.m. Il flum percurra il Val de Gryonne durant 15 km e sbucca en il Rodan a Neyes, tranter Saint-Triphon e Bex  sin in'autezza da 394 m.s.m.

Il principal affluent da la Gryonne è la *Petite Gryonne* u *Eau moire* u *Bey des Râpes*. Prendend naschientscha sin 1700 m.s.m., ella sbucca en La Gryonne en il vitg da Pallueyres, suenter in curs da 4.5 km.
Col de la Croix (Vad)

Il **Col de la Croix** è in pass da muntogna da 1778 m.s.m. dal chantun Vad en la Svizra. Il pass maina da Bex en il Val dal Rodan ad Les Diablerets en Ormont Dessus.


Image: Profil Col de la Croix VD.png |Profil dal Col da la Croix
Image:Karte Col de la Croix VD.png |Posiziun dal Col da la Croix


## Colliaziuns
* Informaziun Geografica
Col de la Croix

**Col de la Croix** po sa referir a: 
* Col de la Croix (Vad), in pass da muntogna dal chantun Vad (Svizra)
* Col de la Croix (Giura), in pass da muntogna dal chantun Giura (Svizra)
Col de la Croix (Giura)

Il **Col de la Croix** è in pass da muntogna da dal chantun Giura en la Svizra. Il pass maina da Saint-Ursanne ad Courgenay. Il pass fa 789 m.s.m. 


Image:Profil Col de la Croix JU.png |Profil dal Col da la Croix
Image: Karte Col de la Croix JU.png |Posiziun dal Col da la Croix


## Colliaziuns
* Informaziun Geografica
Doubs (flum)

Il **Doubs** (en Occitan *Dubs*, ed en Latin *Dubis* u *Alduabis*) è in flum da la Svizra e da la Frantscha cun 453 km. Il flum nasche en Mouthe en Frantscha sper il cunfin da la Svizra sin in'autezza da 937 m.s.m. ed che sbucca en la Saône a Verdun-sur-Doubs sin in'autezza da 173 m.s.m.

## Citads sin il Doubs
### En la Svizra
* Les Brenets
* Les Pommerats
* Soubey
* Saint-Ursanne

### En Frantscha
* Pontarlier
* Besançon
* Dole

## Affluents
* Il Drugeon (S)
* Il Dessoubre (S)
* Il Gland (S)
* L' Allaine (D)
* Il Cusancin (S)
* L' Audeux (S)
* L' Arne (D)
* La Clauge (S)
* La Loue (S)
* L' Orain (S)
* La Sablonne (D)
* La Guyotte (S)

## Lais
* Lac des Brenets (autezza 750 m)
* Lac de Moron (autezza 716 m)
* Lac de Biaufond (autezza 610 m)

## Colliaziuns
*
Doubs

**Doubs** po sa referir a: 
* Doubs (flum), in flum da la Svizra e da la Frantscha
* Doubs (departament), in departament franzos
Broye (flum)

La **Broye**  ( en Patua friburgais) è in flum da la Svizra (chantuns Friburg, Vad e Berna) cun 79 km. Il flum nasche en Semsales (FR) sin in'autezza da 867 m.s.m nua plirs dutgs alpins s'uneschan. Il flum sbucca en il Lai da Neuchâtel a Cudrefin sin in'autezza da 429 m.s.m. Il flum sa chatta en la batschida dal flum Rain e da la Mar dal Nord.

## Citads sin la Broye
### En Friburg
*Semsales
*Montet (Glâne)
*Sugiez 
*Vesair Lai da Murten/Morat per la glista da las citads sin il lai.
### En il Vad
* Oron
* Moudon
* Lucens
* Payerne
* Salavaux
*Vesair Lai da Murten/Morat per la glista da las citads sin il lai.
* La Sauge
*Vesair Lai da Neuchâtel per la glista da las citads sin il lai.

## Affluents
* La Petite Glâne
* La Bressonne
* La Lembe
* L'Arbogne

## Colliaziuns
*